Komisjoni määrus (EÜ) nr 289/2000,

3. veebruar 2000,

teatavate kaupade klassifitseerimise kohta koondnomenklatuuris

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud komisjoni määrusega (EÜ) nr 2626/1999, [2] eriti selle artiklit 9,

ning arvestades, et:

(1) nimetatud määrusele lisatud koondnomenklatuuri ühtse kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist;

(2) määrusega (EMÜ) nr 2658/87 kehtestati koondnomenklatuuri tõlgendamise üldeeskirjad. Neid eeskirju kohaldatakse ka mis tahes muu täielikult või osaliselt koondnomenklatuuril põhineva või sellele mis tahes täiendavaid alajaotisi lisava nomenklatuuri suhtes, mis kehtestatakse konkreetsete ühenduse sätetega tariifi kohaldamist ja teisi kaubavahetusega seotud meetmeid silmas pidades;

(3) vastavalt nimetatud üldeeskirjadele tuleb käesolevale määrusele lisatud tabeli 1. veerus kirjeldatud kaubad 3. veerus esitatud põhjenduste alusel klassifitseerida 2. veerus näidatud CN-koodide alla;

(4) on asjakohane, et kolme kuu jooksul võib tariifiinformatsiooni pidaja jätkuvalt tugineda liikmesriikide tolliasutuste antud siduvale tariifiinformatsioonile kaupade klassifitseerimise kohta koondnomenklatuuris, mis ei vasta käesoleva määruse sätetele, vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik, [3] viimati muudetud Euroopa parlamendi ja nõukogu määrusega (EÜ) nr 955/1999) [4] artikli 12 lõikele 6;

(5) käesoleva määrusega ettenähtud meetmed on kooskõlas tolliseadustiku komitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Lisatud tabeli 1. veerus kirjeldatud kaubad klassifitseeritakse koondnomenklatuuris vastavate nimetatud tabeli 2. veerus näidatud CN-koodide alla.

Artikkel 2

Liikmesriikide tolliasutuste antud siduvale tariifiinformatsioonile, mis ei ole kooskõlas käesoleva määruse sätetega, võib jätkuvalt tugineda kolme kuu jooksul vastavalt määruse (EMÜ) nr 2913/92 artikli 12 lõike 6 sätetele.

Artikkel 3

Käesolev määrus jõustub kahekümnendal päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 3. veebruar 2000

Komisjoni nimel

komisjoni liige

Frederik Bolkestein

[1] EÜT L 256, 7.9.1987, lk 1.

[2] EÜT L 321, 14.12.1999, lk 3.

[3] EÜT L 302, 19.10.1992, lk 1.

[4] EÜT L 119, 7.5.1999, lk 1.

--------------------------------------------------

LISA

Kauba kirjeldus | CN-kood | Põhjendused |

1 | 2 | 3 |

Plasttalla, terve ninatsi ja metallist varbakaitsega vähemalt 24 cm sisepinsoliga madalad, kederluud mittekatvad vabaajajalatsid, mille tallavõlvi alla on kruvidega kinnitatud kõva plastmassplaat ning millel on nahk- (hõlmab suurema osa välispinnast), plast- ja keemilisest kiust pealsed. Jalatsid ei ole eristatavad meeste- või naistejalatsina. (Vt foto nr 592) | 64039993 | Klassifikatsioon on kindlaks määratud koondnomenklatuuri tõlgendamise üldeeskirjadega 1 ja 6, grupi 64 märkuse 4 punktiga b, grupi 64 alamrubriigi märkuse 1 punktiga a ning CN-koodide 6403, 640399 ja 64039993 sõnastusega. Jalats, mis on kavandatud libisemiseks kõnniteel, rööbasteel ja käsipuudel, ei ole ette nähtud kasutamiseks spordijalatsina. Seepärast ei saa kaupa klassifitseerida CN-koodi 64031900 alla. |

+++++ TIFF +++++

+++++ TIFF +++++

--------------------------------------------------